पाएं अपने शहर की ताज़ा ख़बरें और फ्री ई-पेपरडाउनलोड करें
सरकार पक्का लाॅकडाउन न लगा दे, इसलिए लोग घबराए हुए हैं और ग्रॉसरी आदि का स्टाॅक घर में रख रहे हैं। सोमवार को पूरा दिन लोग किराना दुकानों के आगे बारी का इंतजार करते रहे। वहीं, 50 फीसदी स्टाफ की गाइडलाइंस के तहत डीसी दफ्तर में स्टाफ की गिनती आधी कर दी गई। निगम में अलग-अलग ब्रांचों का काम रोटेशन में होगा।
कर्फ्यू शाम 6 से सुबह 5 बजे तक है यानी रात को गैर जरूरी यात्रा न करें। सेवा केंद्रों का समय सरकार ने सुबह 9 से शाम 4 बजे तक तय कर दिया है। जबकि बैंकों में स्टाफ 50 फीसदी कर दिया है। मुख्य तौर पर पैसे का लेनदेन ही होगा। बाकी जानकारी ऑनलाइन ही मिलेगी। नए आदेश के मुताबिक दूध, फल-सब्जी, डेयरी व पोल्ट्री प्रोडक्ट, फ्रेश या फ्रोजन मीट व मछली, मोबाइल व लैपटॉप रिपेयर, ऑटोमोबाइल पार्ट्स व रिपेयर, ट्रक व हैवी व्हीकल्स की रिपेयर शॉप, टायर व पंक्चर रिपेयर शॉप, कार व इनवर्टर की बैटरी की दुकानें खोल सकेंगे। हार्डवेयर स्टोर के साथ प्लंबर व बिजली के सामान की दुकानें भी खुल सकती हैं, लेकिन वह सिर्फ बड़ी मात्रा में ही सामान सप्लाई कर सकेंगे ताकि मैकेनिक व प्लंबर आदि घरों में जाकर रिपेयर कर सकें। राशन की बड़ी दुकानें खुल सकती हैं, मगर सामान की होम डिलीवरी होगी। दुकान पर भीड़ जुटी तो पुलिस कार्रवाई होगी।
सब्जी मंडी में सिर्फ होलसेल का काम होगा, डीसी ऑफिस में स्टाफ की हाजिरी आधी की गई, सेवा केंद्र 9 से 4 बजे तक खुलेंगे
ऐसी आपाधापी किस लिए, राशन पर कोई रोक नहीं है
यह तस्वीर मंडी फेंटनगंज की है। सुबह से सामान लेने वालों की भीड़ जुटी रही। किराना सामान पर कोई रोक-टोक नहीं है, फिर भी लोग भागदौड़ करते रहे।
मंडी में दाखिल होने वालों का होगा कोरोना टेस्ट
डीसी घनश्याम थोरी ने आदेश जारी किए हैं कि मकसूदां सब्जी मंडी में आने वाले हर व्यक्ति का कोरोना टेस्ट किया जाए। मंडी के दोनों गेटों पर टीमें तैनात होगी, जो सुबह 5 बजे से लेकर 11 बजे तक सैंपल लेंगी। डीसी ने कहा कि मंडी में विक्रेता, खरीददार, कमीशन एजेंट और परचून विक्रेता सहित लोग रोज इकट्ठे होते हैं। इसके बाद फल-सब्जी विक्रेता अलग-अलग इलाकों में जाते हैं। इसलिए इनकी टेस्टिंग बहुत जरूरी है।
जानिए, आपको मिलने वाली सुविधाओं की स्थिति
1. मोहल्ले के अंदर की शाॅप से मिलेगा सामान
लाॅकडाउन में राशन मंडी व दुकान को बंदी से बाहर रखा है। मंडी में होलसेल का काम होगा। गली-मोहल्ले में किराना शाॅप खुल सकेंगी। यहां सोशल डिस्टेंसिंग का पालन करना होगा। होम डिलीवरी हो सकेगी।
2. फूड की ऑनलाइन व पैकिंग बिक्री खुली है
तैयार खाना ढाबे से पैकिंग में सुबह 9 से शाम 5 बजे तक मिलेगा, होम डिलीवरी भी होगी। ई काॅमर्स कंपनियां भी डिलीवरी दे सकती है। आॅनलाइन पार्सल आपके घर तक आएगा, इस पर कोई रोक नहीं है।
3. दुकानें सोमवार से शुक्रवार तक खुलेंगी
मोबाइल-लैपटाॅप रिपेयर, हार्ड वेयर, बिजली का सामान, मीट, पोल्ट्री की दुकानें सुबह 9 से शाम 5 बजे तक खोली जा सकती हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn